Eesti 2006 aasta võistkondlikel karikavõistlustel võitis Kehra I ! 
 
Ehkki ka Sauga Valla Spordisaalis tuli seekord leppida jahedate ruumide ja ebaühtlase kvaliteediga inventariga, ei seganud see parimatel klubidel siiski domineerimast. Harju klubid domineerisid kogu võistluse ning 3. vooru järel oli liidriks tõusnud KeSa I 22, Saku Tirts I 21, Saku Tirts II ning Peningi I 18. Kaotustega alustanud Kehra I võistkond suutis 3 parema võistkonna hulka jõuda alles 5. vooru järel, kuid seda kohta hoiti kindlalt lõpuni. 
Ehkki kaotuseta ei jäänud keegi, lõpetas võitjana Saku Tirts I (I. Oopkaup 12p, II laual täiseduga Margus Saareoja 14p, III Mihkel Lepist 10 p, 4. Kaspar Raidlepp 7 p, 5. Tiina Sõmer 7p) 50 punktiga. Vaid punktiga kaotas pea kogu võistluse juhtinud Harju KEK RSK Koroonamänguklubi „KeSa“ võistkond (I laua parim Leonid Zjabrikov 12p, Nikolai Morozov 9, Allan Kiik 8, Rein Hinrikus 11 ja Maarika Samberg 9 p) ning 2 punktiga üldkokkuvõttes kindla võidu võtnud Kehra I (Allan Vaupere 11, Tarmo Tarbe 7, Kaupo Helm-Rosin 11, Ants Verk 10 ja Irina Kolk 9 p). 
III laua parim oli Tirts II võistkonnast Andrea Uustulnd ning 4. laual Olav Karu (Kehra II) 12 punktiga; naiste laual oli parim Ene Hunt (Ring I)  13p.
Üldkokkuvõttes kogus Kehra I 143 p, järgnesid Tirts I 123 ja KeSa I 121 punktiga. Esikaheksa omavahelises rebimises kogus Kehra II 106, Tirts II ning Ring I 103, Peningi I 98 ja Vaida 96 punkti.

Kindlalt jätkab nii 10. detsembril Anija valla karikavõistluse kui ka 17. detsembril Sauga Jõuluturniiri võinud Kehra Koroonamänguklubi liider Allan Vaupere, Kehras toimunud võistlusel võitsid karikad veel Leonid Zjabrikov (KeSa), Ants Oopkaup (Tirts), Erki Lepik, Ants Verk (mõlemad Kehra KMK) ja Mihkel Lepist (Tirts). Samuti 9 punkti kogunud ning viimases voorus võitjaga viigistanud Toomas Kink (Peningi KMK) jäi seekord koefitsiendiga karikavõitjate reast välja. Saugas järgnesid 11p kogunud Kehra mängumehele 10 punkti kogunud Allan Kiik (KeSa), Heino Merilaine, Tõnis Laks (mõl Ring) ja Kaupo Helm- Rosin. 38 mängija pingelises konkurentsis oli 13. Risto Ilves (Peningi) ja 14. Ants Verk (Kehra KMK). Naiste konkurentsis võitis kohalike mängijate Mirlanda Alanurme ja Ene Hundi järel pronksi Urve Reetamm (Peningi KMK), neidude konkurentsis võitis karika Julija Lobanova kohalike neidude ees, noormeeste hulgas tõi Hardi Juksaar (Peningi KMK) Raasikule kaasa III koha vimpli; paremad olid seekord Timmo Laks (Ring) ning Kaspar Raidlepp (Tirts).

26. detsembril on Raasiku Rahvamajas kavas noorte karikasarja viimane etapp, kus nii poiste kui ka tüdrukute hulgas on esikoht lahtine. Noorte 2005 a karikasarja toetas ka hasartmängumaksunõukogu, seetõttu ootavad 6 paremat ka sel aastal kokkuvõttes karikad ning auhinnad. Koroonasõprade huvi tõttu toimub pärast noortevõistlust, prognoositavalt 13.00-15.00 katseliselt ka nö. koroonasprindi võistlus, kuhu on oodatud kõik huvilised. Juhend on http://www.koroona.ee .